tartuNLP/wikipedia-smugri-20251201 huggingface dataset:
Tekstikaeve

Tekstikaeve ehk tekstikaevandamine (inglise keeles "text mining") on automaatne protsess, millega eraldatakse tekstiandmetest mittetriviaalset informatsiooni ja kasulikke teadmisi. Selle käigus kogutakse struktureerimata loomuliku keele tekste, mille analüüsimiseks viiakse need masinloetavale kujule, mis võimaldab rakendada andmekaeve tehnikaid. Seega põimub tekstikaeve erinevate valdkondadega, nagu näiteks: loomuliku keele töötlus, andmekaeve ja infootsing.
Eripärad.
Tekstikaeve erineb teistest sarnastest valdkondadest eelkõige seetõttu, et: 
Etapid.
Tekstiandmetest oluliste mustrite ja teabe kaevandamiseks on tüüpiliselt vaja läbida järgnevad etapid:
Alamprotsessid.
Järgnevalt mõningad spetsiifilised võtted, millega puututakse kokku tekstikaevandamisel:
Rakendusvaldkonnad.
Haridus.
Tekstikaevet saab hariduses kasutada hilisemate trendide tuvastamiseks ja tagasisidestamiseks. Näiteks on võimalik läbi kvalitatiivsete meetodite uurida sotsiaalmeedia põhjal õpilaste meelestatust kooli vastu ning teha selle põhjal järeldusi . Samuti on võimalik tekstikaeve võtteid kasutada relevantsete uurimistööde ja materjalide leidmiseks suurtest ning mitmekülgsetest andmehulkadest. 
Turundamine.
Tekstikaeve vahendeid ja meetodeid (meelestatuse analüüs kooskõlas nimega üksuste tuvastamisega) kasutatakse tänapäeval näiteks kliendisuhete korraldamiseks. 
Julgeolek.
Tekstikaeve tarkvarapaketid võimaldavad monitoorida ja analüüsida veebis leiduvaid tekste riikliku julgeoleku otstarbeks. 
Biomeditsiin.
Tekstikaeve tehnikad, näiteks nimega üksuste tuvastamine, võimaldavad klassifitseerida ja tuvastada kirjandusest haigustega seotud biomarkereid. Veebikaeve, mis on osa tekstikaevest, aitab tuvastada haiguspuhanguid. Biomeditsiini valdkonnas kasutatakse tekstikaevet veel seoste leidmiseks näiteks olemasolevate ravimite ja uute haiguste vahel. Kasutusel on spetsiifilised tarkvarad, nagu BioClass ja BioLMiner.
Tarkvara.
Avatud lähtekoodiga programmid, nagu näiteks Orange, OpenNLP, Gensim ja InfraNodus
Elektron (ansambel)

Elektron oli Eesti džässansambel.
Esto Libre!

Esto Libre! on Tallinnas tegutsev Eesti rokkansambel.
Eterniit (ansambel)

Eterniit on Eesti punkansambel.
Ansambli kõik liikmed õpivad või on õppinud Tartu ülikoolis geoloogiat.
Nörten-Hardenberg

Nörten-Hardenberg on vald Saksamaal Alam-Saksi liidumaal Northeimi kreisis. Valla pindala on 54,08 km². 31. detsembril 2017 elas seal 8178 inimest.
Vald asub Leine jõe ääres, umbes 10 km Northeimist edelas ja 10 km Göttingenist põhjas. Keskus paikneb Nörtener Waldi jalamil, kuid suured osad vallast on Leinegrabenis, Sollingi ja Harzi vahelisel madalikul.
Ajalugu.
Hardenbergi loss, esmamainitud 1101. aastal, ehitati Mainzi kuurvürstide poolt. Nende ministeriaalid (või burgmannid) olid Rosdorfi isandad, kes saadeti välja 1287. aastal, nende järglased olid Thüdinghauseni (Moringeni lähedal) isandad, kes võtsid nime "Hardenbergi rüütlid" (neid ei tohi segi ajada Vestfaali Hardenbergi lossi aadliperekonnaga Velberti lähedalt, kes hääbusid 1450. aastal). Üks haru läks 1340. aasta paiku Taani, hääbus hiljem, Anne Hardenberg kuulus sinna. Perekond omandas veel varandust Nörten-Hardenbergi lähedal, samuti teistes Põhja-Saksamaa piirkondades. 1409. aastast alates jagunes Hardenbergi loss perekonna kahe haru vahel. 1698. aastal äikeses osaliselt hävinuna jäeti loss 1720. aastal maha ja muutus vareks. 1778. aastal krahvideks ülendatud Hardenbergi perekond, kelle kõige silmapaistvamad liikmed olid Preisi peaminister Karl August von Hardenberg ja luuletaja Novalis, on siiani pärandvara omanik. 1710. aastast elab perekond naabruses mõisahoones. 1700. aastal asutasid nad Hardenberg-Wiltheni piiritusetehase, mis on täna Saksamaa suuruselt teine alkoholitootja.
Oldenburgi kreis

Oldenburgi kreis (saksa: "Landkreis Oldenburg") on kreis Saksamaal Alam-Saksi liidumaal.
Kreis külgneb (idast ja päripäeva) Diepholzi, Vechta, Cloppenburgi ja Ammerlandi kreisi, Oldenburgi linna, Wesermarschi kreisi ja Delmenhorsti linnaga.
Kreisi pindala on 1063 km². 31. detsembril 2017 elas seal 129 924 inimest.
Kreis paikneb Oldenburgi ja Bremeni linnastute vahel.
Ajalugu.
Oldenburgi kreis loodi 1933. aastal. 1988. aastani oli halduskeskus Oldenburgi linnas. Sealtpeale on keskus Wildeshausen.
Loodus.
Hunte jõgi voolab läbi kreisi lõunast põhja.
Linnad ja vallad.
Linnad:
Vabad vallad:
"Samtgemeinde:"
1"Samtgemeinde" keskus
Puu (andmestruktuur)

Puu on infotehnoloogias hierarhiline andmestruktuur, kus andmed on paigutatud puukujuliselt. 
Puu koosneb tippudest ("nodes") ja kaartest, mis on teatud ka servadena ("edges"), mis ühendavad tippe. Tipud, mis on ühendatud kaarega üleval asuva tipu külge on alamtipud või teatud ka kui lapsed ("childs") ja üleval asuv tipp on sel juhul vanem ("parent"). Kõige ülemine tipp on juurtipp ("root"). Tippu, millel ei ole lapsi, nimetatakse leheks ("leaf"). Liikudes tipust järjest üles jõuame juurtippu. Esivanemad on kõik tipud, mis jäävad juurtipu ja vaadeldava juure vahele. 
Puu kõrgus ("tree height") on pikim tee lehest juureni. Järjestatud puu korral on defineeritud juur ja otse juurega ühendatud tipud on esimese taseme tipud ("first level nodes", juure lapsed), esimese taseme tippudega otse ühendatud tipud on teise taseme tipud (esimese taseme tippude lapsed) jne ning laste järjekord vasakut paremale on oluline. Mets on vähemalt kahest puust koosnev puude kogum.
Kahendpuu.
Kahendpuu on selline andmestruktuur, kus igal tipul võib olla mitte ühtegi, üks või kaks alamtippu ja alamtippude järjekord on oluline. Kahend-otsingupuu (binary search tree) on kahendpuu, mis on järjestatud. Tipust vasakul on alati väiksem suurus ja tipust paremal suurem suurus.
Sellisest puust otsides võrreldakse otsitavat väärtust juurega, kui otsitav väärtus võrdub juure väärtusega, siis väärtus eksisteerib, kui aga juure väärtus ei võrdu otsitavaga, siis võrreldakse väärtust edasi, vastavalt kas vasaku või parema tippude hulgast kuni jõutakse leheni. Kui otsitav väärtus on võrdne mõne tipu väärtusega, siis on otsitav element olemas, kui aga ei leidu võrdset väärtust, siis otsitavat elementi ei ole. Selline otsimise viis on kordi kiirem kui oleks näiteks ahelloendi või massiivi läbivaatamine.
Puud graafiteoorias.
Graafi nimetatakse puuks, kui ta on sidus ja ei sisalda tsükleid. Mets on graaf, mille kõik komponendid on puud. Puu rippuvad tipud on lehed ja ülejäänud on sisetipud.
Sidusa graafi toespuuks nimetatakse sellist alamgraafi, mis sisaldab kõiki tippe ja on puu. Tegu on andmestruktuurina väga olulise graafiga, sest toespuu abil saame rakendada mitmeid algoritme nagu Primi algoritm ja Kruskali algoritm. Nende abil saab leida lühimat teed läbides kõik antud punktid teel.
Kaalutud puu on puu, mille igale servale on antud kaal, puude kaalustamine on kasulik, kuna see aitab juba eelpool mainitud kahte algoritmi rakendada, kuid ka näiteks Dijkstra algoritmi, mis aitab leida lihtsalt lühima tee ühest graafi tipust teise.
Steve Mounié

Steve Mounié (sündinud 29. septembril 1994 Parakous) on Benini jalgpallur. Ta mängib ründajana Prantsusmaa kõrgliigaklubis Brest ja Benini jalgpallikoondises. Ta on klubi meeskonna kapten.
Ta alustas karjääri Prantsusmaa klubis Montpellier, mille noorteakadeemiaga liitus ta 2009. aastal. Debüüdi klubi esindusmeeskonnas tegi ta 28. oktoobril 2014 Prantsusmaa karikamängus Ajaccio vastu. Prantsusmaa kõrgliigas tegi ta debüüdi 8. augustil 2015 mängus Angersi vastu. Hooaja 2015–16 veetis ta põhiliselt Prantsusmaa esiliiga klubis Nîmes, lüües 32 mänguga kokku 11 väravat. Hooajal 2016–17 kindlustas ta juba koha Montpellier' põhimeeskonnas, lüües sel hooajal Prantsusmaa kõrgliigas koguni 14 väravat.
5. juulil 2017 liitus ta äsja Premier League'i tõusnud Huddersfield Towniga, kellega sõlmis nelja-aastase lepingu. Huddersfield Town ostis Mounié 13 miljoni euro eest, mis oli klubi rekordost. Debüüdi klubi meeskonnas tegi ta 12. augustil mängus Crystal Palace'i vastu ning lõi selles mängus kaks väravat, aidates Huddersfield Towni 2:0 võiduni. Hooajal 2017/18 lõi ta Inglismaa kõrgliigas kokku seitse väravat. Huddersfield Townis mängis ta kokku kolm hooaega, millest viimasel Inglismaa esiliigas.
2020. aasta septembris sõlmis ta lepingu Brestiga.
Benini jalgpallikoondises debüteeris Mounié 2015. aastal. Koondisekarjääri esimese värava lõi ta oma kolmandas koondisemängus 23. märtsil 2016 Aafrika rahvaste karikavõistluste valikmängus Lõuna-Sudaani vastu. Ta kuulus Benini koondisse 2019. aasta Aafrika rahvaste karikavõistlustel.
Siim Pohlak

Siim Pohlak (sündinud 14. mail 1985 Tallinnas) on Eesti ettevõtja ja poliitik, XIV Riigikogu ja XV Riigikogu liige ning EKRE Riigikogu fraktsiooni aseesimees.
Haridus.
Pohlak on õppinud Tallinna Ülikooli Ühiskonnateaduste instituudis.
Poliitiline tegevus ja seisukohad.
2013. aasta kohaliku omavalitsuse volikogude valimistel kandideeris ta Kose vallavolikogu liikmeks, kogus 54 häält ja osutus valituks.
Ta on alates 2014. aastast Eesti Konservatiivse Rahvaerakonna liige, 2015. aastast EKRE Harju- ja Raplamaa ringkonna esimees ning alates 2016 erakonna juhatuse liige. 2020–2021 oli ta EKRE aseesimees ja 2019–2021 EKRE-Isamaa ja Keskerakonna valitsuskoalitsiooni ajal EKRE Riigikogu fraktsiooni esimees.
2015. aasta Riigikogu valimistel kandideeris Siim Pohlak Eesti Konservatiivse Rahvaerakonna nimekirjas valimisringkonnas nr 4 (Harju- ja Raplamaa). Ta kogus 1128 häält, kuid ei osutunud valituks.
2017. aasta kohaliku omavalitsuse volikogude valimistel kandideeris ta taas Kose vallavolikogu liikmeks ja osutus vallas suurima toetuse saanud kandidaadina valituks 214 häälega.
2019. aasta Riigikogu valimistel kandideeris Siim Pohlak Eesti Konservatiivse Rahvaerakonna nimekirjas valimisringkonnas nr 4 (Harju- ja Raplamaa). Ta kogus 4152 häält, ja osutus valituks.
2021. aasta kohaliku omavalitsuse volikogude valimistel kandideeris taas Kose vallavolikogu liikmeks ja sai vallas suurima toetusega valituks 478 häälega.
2023. aasta Riigikogu valimistel kandideeris Siim Pohlak Eesti Konservatiivse Rahvaerakonna nimekirjas valimisringkonnas nr 4 (Harju- ja Raplamaa). Ta kogus 4223 häält, ja osutus valituks.
Ta kandideeris 2024. aasta Euroopa Parlamendi valimistel, kogus 757 häält ning ei osutunud valituks.
Ettevõtlus ja muu tegevus.
Aastatel 1999–2010 tegutses Pohlak diskorina ja peokorraldajana. Eesti 100 populaarseima DJ valimisel sai 2010. aastal 4. koha. Kontserte korraldab vabal ajal endiselt ja on Harjumaa Kose Lauluväljakul toimuva Põhja-Eesti suurima jaanipeo Kose Jaanituli peakorraldaja. 
Ta oli 2009. aastal Raplamaa kohaliku raadiojaama asutamise eestvedaja ning on raadiojaamade Tre Raadio, Kesk-Eesti Tre Raadio, Ring FM ja Ruut FM omanik. Pohlaku sõnul pole tema raadiojaamad ja erakondlik tegevus omavahel seotud ega mõjuta üksteist.
Isiklikku.
Siim Pohlaku ja laulja Renate Saluste peres kasvab kolm last.
Brad Richardson

Bradley Benjamin Stanley Richardson (sündinud 4. veebruaril 1985 Belleville'is Ontario provintsis) on Kanada jäähokimängija, kes mängib keskründajana NHL-i klubis Vancouver Canucks.
2001. aastal hakkas ta mängima noorteliiga Ontario Hockey League'i klubis Owen Sound Attack.
2003. aastal valis Colorado Avalanche ta NHL-i "draft"is 163. valikuna. NHL-is tegi ta debüüdi hooajal 2005–06.
Aastatel 2008–2013 mängis ta Los Angeles Kingsis, kellega võitis 2012. aastal Stanley karika, ja 2013–2015 Vancouver Canucksis.
2015. aasta juulis liitus ta Arizona Coyotesiga, kus mängis kokku viis hooaega.
2020. aasta oktoobris sõlmis ta üheaastase lepingu Nashville Predatorsiga. 2021. aasta septembris sõlmis ta üheaastase lepingu Calgary Flamesiga. 2022. aasta märtsis naasis ta Vancouver Canucksi.
Miro Heiskanen

Miro Heiskanen (sündinud 18. juulil 1999 Espoos) on Soome jäähokimängija. Ta mängib kaitsjana NHL-i klubis Dallas Stars.
Ta alustas karjääri Soome kõrgliiga klubis HIFK. Debüüdi Soome kõrgliigas tegi ta hooajal 2016–17.
2017. aastal valis Stars ta NHL-i "draft"is kolmanda valikuna. Sama aasta juulis sõlmis ta Starsiga kolmeaastase lepingu, kuid jäi hooajaks 2017–18 veel HIFK-isse. Sel hooajal valiti ta Soome liiga parimaks kaitsjaks.
NHL-is tegi ta debüüdi 4. oktoobril 2018 mängus Arizona Coyotesi vastu. NHL-i karjääri esimese värava lõi ta 25. oktoobril mängus Anaheim Ducksi vastu.
2019. aastal valiti ta Starsi ajaloo teise uustulnukana NHL-i tähtede mängule. Samal hooajal valiti ta uustulnukate sümboolsesse koosseisu ("NHL All-Rookie Team"). Hooajal 2019–20 jõudis ta Starsiga Stanley karikavõistluste finaali, kus kaotati Tampa Bay Lightningile. Hooaja 2019–20 väljalangemismängudes jäi Heiskaneni arvele 6 väravat ja 20 väravasöötu, millega oli ta Starsi kõige resultatiivsem mängija. Ühe hooaja väljalangemismängudes oli enne teda rohkem punkte teeninud ainult kolm mängijat. 2021. aasta oktoobris jõudis Heiskanen Starsi ajaloo kõikidest kaitsemängijatest kõige kiiremini 100. punkti tähiseni.
2016. aastal tuli Heiskanen Soome kuni 18-aastaste koondisega omavanuste maailmameistriks. 2017. aastal toimunud kuni 18-aastaste maailmameistrivõistlustel valiti Heiskanen turniiri parimaks kaitsemängijaks ja turniiri sümboolsesse koosseisu, kuid finaalis tuli võtta vastu kaotus USA eakaaslastelt. 2022. aastal tuli ta Soome jäähokikoondisega maailmameistriks. Enne seda oli ta Soome koondise koosseisu osalenud ka 2018. aasta taliolümpiamängudel ja 2018. aasta maailmameistrivõistlustel.
Ryan Strome

Ryan Edward Strome (sündinud 11. juulil 1993 Mississaugas Ontario provintsis) on Kanada jäähokimängija. Ta mängib NHL-i klubis Anaheim Ducks ründajana paremäärel.
Strome alustas karjääri Greater Toronto Hockey League'i klubis Toronto Marlboros. Seejärel mängis ta Ontario Hockey League'i klubides Barrie Colts ja Niagara IceDogs.
2011. aastal valis New York Islanders ta NHL-i "draft"is viienda valikuna. Ta mängis enne Islandersiga liitumist esmalt Islandersi noorteklubis Bridgeport Sound Tigers American Hockey League'is. NHL-is tegi ta debüüdi hooajal 2013–14. Oma NHL-i karjääri esimese värava lõi ta 6. jaanuaril 2014 mängus Dallas Starsi vastu.
2017. aasta juunis liitus ta Edmonton Oilersiga, kui ta vahetati ründaja Jordan Eberle'i vastu.
2018. aasta novembris siirdus ta New York Rangersisse, kui ta vahetati Ryan Spooneri vastu. Hooajal 2021/22 lõi Strome NHL-is 21 väravat, mis oli NHL-is tema seni parim tulemus.
2022. aasta juulis sõlmis ta viieaastase lepingu Anaheim Ducksiga.
2012. aastal võitis Strome Kanada kuni 20-aastaste koondisega juunioride maailmameistrivõistlustel pronksmedali.
Ka tema noorem vend Dylan Strome mängib NHL-is.
Dominik Simon

Dominik Simon (sündinud 8. augustil 1994 Prahas) on Tšehhi jäähokimängija, kes mängib ründajana Tšehhi kõrgliigaklubis Praha Sparta.
Ta alustas profikarjääri hooajal 2012–13 Tšehhi kõrgliiga klubis Sparta Praha. Hooajal 2014–15 mängis ta teises Tšehhi kõrgliiga klubis, Plzeňis.
2015. aastal valis Pittsburgh Penguins ta NHL-i "draft"is 137. valikuna. Esimesed kaks hooaega veetis ta põhiliselt Penguinsi noorteklubis Wilkes-Barre/Scranton Penguins American Hockey League'is. Debüüdi NHL-is tegi ta 13. märtsil 2016 mängus New York Rangersi vastu. Esimese värava lõi ta NHL-is 14. jaanuaril 2018, kui mängiti taas Rangersiga.
2020. aasta oktoobris sõlmis ta üheaastase lepingu Calgary Flamesiga. 2021. aasta juulis naasis ta Penguinsi. 2022. aasta märtsis kaubeldi ta koos Zach Aston-Reesega Rickard Rakelli vastu Anaheim Ducksi, kus Simon mängis kuni hooaja lõpuni.
2022. aasta septembris naasis Simon oma esimese koduklubi, Praha Sparta juurde ja sõlmis klubiga kaheaastase lepingu.
2022. aasta maailmameistrivõistlustel võitis Simon Tšehhi jäähokikoondise koosseisus pronksmedali. Ta kuulus Tšehhi koondisse ka 2015. ja 2019. aasta maailmameistrivõistlustel.
Darren Helm

Darren Helm (sündinud 21. jaanuaril 1987 St. Andrewsis Manitoba provintsis) on Kanada jäähokimängija, kes mängib NHL-i klubis Colorado Avalanche ründajana vasakäärel.
2005. aastal valis Detroit Red Wings ta NHL-i "draft"is 132. valikuna. Enne seda mängis ta Western Hockey League'i klubis Medicine Hat Tigers, kuhu jäi kuni 2007. aastani. Red Wingsiga liitus ta hooajal 2007–08. Esimesed kaks hooaega veetis ta põhiliselt Red Wingsi noorteklubis Grand Rapids Griffins American Hockey League'is.
2008. aastal võitis ta Red Wingsiga Stanley karika. Järgmisel hooajal kaotati Stanley karika finaalis Pittsburgh Penguinsile. Red Wingsis mängis ta kokku 14 aastat, osaledes 744 põhihooaja mängus. Individuaalselt oli tema edukaim hooaeg NHL-is olnud 2014–15, kui ta lõi põhihooajal 15 väravat ja kogus kokku 33 punkti.
2021. aasta juulis sõlmis ta üheaastase lepingu Colorado Avalanche'iga.
2007. aastal tuli Helm Kanada kuni 20-aastaste koondisega juunioride maailmameistriks.
Rumalus

Rumalus on vähene vaimne võimekus, mida võib kirjeldada kui piiratud intellekti.
Inimest peetakse rumalaks, kui ta on võimetu asjadest aru saama ja ratsionaalselt mõtlema ning tema teadmiste ulatus on tugevalt piiratud. Samas võidakse rumalaks nimetada ka tegu. Seda siis, kui terve mõistuse kohaselt ei ole tegu mingilgi viisil mõistlikuks peetav.
Üks tuntumaid tsitaate rumaluse kohta on, et: "lõpmatud on vaid maailmaruum ja inimlik rumalus, seejuures on mul kahtlused esimese lõpmatuse suhtes". Seda on atributeeritud Albert Einsteinile, kuid selle tegelik päritolu on teadmata.
Rumalust võib põhjustada vähene haridus, vaimne alaareng, dementsus, jne. Rumaluse vastand on tarkus.
Inimrumaluse põhiseadused.
Itaalia majandusajaloolane Carlo M. Cipolla (1922–2000) on kirjutanud essee "Inimrumaluse põhiseadused" ("The Basic Laws of Human Stupidity"), kus ta käsitleb rumalust, vaadeldes rumalaid inimesi ühiskondliku grupina, mis on märksa mõjukam kui suurorganisatsioonid nagu maffia ja sõjatööstus, suutes ilma reeglite, juhtide ja manifestideta tegutseda ülimalt mõjukalt ning uskumatu koordineeritusega.
Cipolla viis rumaluse põhiseadust on järgmised:
Cipolla järgi peab inimkäitumist uurides arvestama kasu ja kahjuga, mida indiviid põhjustab a) iseendale ja b) teistele.
Selle põhjal saame joonistada kõrvaloleva graafiku, kus esimene faktor on abstsissil ja teine ordinaatteljel, ning kujutada nii nelja inimrühma, lisarühmaga telgede ristumispunkti ümber:
Jacob de la Rose

Jacob Waldemar de la Rose (sündinud 20. mail 1995 Arvikas) on Rootsi jäähokimängija, kes mängib keskründajana Rootsi kõrgliiga klubis Färjestad.
Ta alustas karjääri Rootsi klubis Leksands. Hooajal 2011–12 tegi ta klubi meeskonnas debüüdi Rootsi esiliigas.
2013. aastal valis Montreal Canadiens ta NHL-i "draft"is 34. valikuna. Canadiensi meeskonnaga liitus ta hooajal 2014–15.
2018. aasta oktoobris liitus ta Detroit Red Wings. 2019. aasta novembris siirdus ta St. Louis Bluesi.
2021. aasta juunis naasis ta Rootsi, sõlmides kolmeaastase lepingu Färjestadiga.
2018. aastal tuli ta Rootsi jäähokikoondisega maailmameistriks.
Ka tema vanem vend Erik de la Rose on jäähokimängija.
Sean Monahan

Sean Monahan (sündinud 12. oktoobril 1994 Bramptonis Ontario provintsis) on Kanada jäähokimängija. Ta mängib keskründajana NHL-i klubis Winnipeg Jets.
2010. aastal liitus ta noorteliiga Ontario Hockey League'i klubiga Ottawa 67's.
2013. aastal valis Calgary Flames ta NHL-i "draft"is kuuenda valikuna. Debüüdi NHL-is tegi ta 3. oktoobril 2013 mängus Washington Capitalsi vastu. Oma NHL-i karjääri esimese värava lõi ta järgmisel päeval mängus Columbus Blue Jacketsi vastu. Monahan kuulus Flamesi põhikoosseisu kogu oma debüüthooaja vältel, visates 75 mänguga kokku 22 väravat.
NHL-i karjääri sajanda värava lõi ta 23. veebruaril 2017 mängus Tampa Bay Lightningi vastu. Ta sai sellega Flamesi ajaloo kõige nooremaks mängijaks, kes on selle tähiseni jõudnud. Flamesis mängis Monahan kokku üheksa hooaega. Tema edukaim hooaeg oli 2018/19, mil ta lõi 34 väravat ja andis 48 väravasöötu.
2022. aasta augustis kaubeldi Monahan Flamesist Montreal Canadiensi.
2024. aasta veebruaris kaubeldi Monahan Canadiensist Winnipeg Jetsi.
Monahan kuulus Kanada jäähokikoondisse 2014. aasta maailmameistrivõistlustel.
T. J. Brodie

Thomas James "T.J." Brodie (sündinud 7. juunil 1990 Chathamis Ontario provintsis) on Kanada jäähokimängija. Ta mängib kaitsjana NHL-i klubis Toronto Maple Leafs.
2006. aastal liitus ta noorteliiga Ontario Hockey League klubiga Saginaw Spirit.
2008. aastal valiti ta NHL-i "draft"is Calgary Flamesi poolt 114. valikuna. Flamesi meeskonnaga liitus ta hooajal 2010–11, kuid suurema osa sellest hooajast veetis ta Flamesi noorteklubis Abbotsford Heat American Hockey League'is. Oma NHL-i karjääri esimese värava lõi ta 2011. aasta novembris mängus Minnesota Wildi vastu.
Pärast NHL-i karjääri kümmet esimest aastat Flamesis siirdus Brodie 2020. aasta oktoobris Maple Leafsi, kellega sõlmis nelja-aastase lepingu.
Brodie kuulus Kanada jäähokikoondisse 2013. aasta maailmameistrivõistlustel.
Elias Lindholm

Elias Viktor Zebulon Lindholm (sündinud 2. detsembril 1994 Bodenis) on Rootsi jäähokimängija, kes mängib NHL-i klubis Vancouver Canucks keskründajana.
Lindholm alustas karjääri kodumaal Brynäsis. Debüüdi Rootsi kõrgliigas tegi ta hooajal 2011–12.
2013. aastal valis Carolina Hurricanes ta NHL-i "draft"is viienda valikuna. Hurricanesiga liitus ta juba hooajal 2013–14. Oma NHL-i karjääri esimese värava lõi ta 10. oktoobril mängus Washington Capitalsi vastu. 18 aasta ja 311 päeva vanuselt sai ta noorimaks rootslaseks, kes on NHL-is skoori teinud.
2018. aasta juunis kaubeldi Lindholm Hurricanesist Calgary Flamesi, kellega ta sõlmis sama aasta juulis kuueaastase lepingu Calgary Flamesiga. 2019. aastal valiti ta hooaja parimaks Rootsi mängijaks NHL-is. Flamesis mängis Lindholm viis ja pool hooaega. Tema edukaim hooaeg oli 2021/22, mil ta lõi 42 väravat ja andis 40 väravasöötu. Ta oli sel hooajal Matthew Tkachuki kõrval Flamesi suurim väravalööja.
2024. aasta jaanuaris kaubeldi Lindholm Flamesist Vancouver Canucksi.
2017. aastal tuli ta Rootsi jäähokikoondisega maailmameistriks.
Sisemise Tarkuse Festival

Sisemise Tarkuse Festival on Tallinna Teeninduskoolis toimuv alternatiivmeditsiini festival.
Festival kasvas välja "'Sisemise Tarkuse Päevadest". 2019 toimub 14. Sisemise Tarkuse Festival.
Abdoulaye Doucouré

Abdoulaye Doucouré (sündinud 1. jaanuaril 1993 Meulan-en-Yvelinesis) on Prantsusmaal sündinud Mali jalgpallur. Ta mängib poolkaitsjana Premier League'i klubis Everton.
Ta alustas karjääri Prantsusmaa klubis Rennes'i Stade, mille noorteakadeemiaga liitus 2007. aastal. Prantsusmaa kõrgliigas tegi ta klubi meeskonnas debüüdi hooajal 2012–13.
2016. aasta veebruaris liitus ta Inglismaa kõrgliiga klubiga Watford, kuid läks hooaja lõpuni laenule Hispaania kõrgliiga klubisse Granada. Watfordis tegi ta debüüdi hooajal 2016–17. Esimese värava lõi ta Premier League'is 4. märtsil 2017 mängus Southamptoni vastu. Hooajal 2017–18 lõi ta Premier League'is seitse väravat ja ta valiti Watfordi hooaja parimaks mängijaks.
2020. aasta septembris sõlmis ta kolmeaastase lepingu Evertoniga.
Doucouré kuulus aastatel 2009–2014 Prantsusmaa noortekoondistesse. Tänu sellele, et ta on Mali päritolu, otsustas ta 2022. aastal hakata koondises esindama Malit. Mali jalgpallikoondises tegi ta debüüdi 25. märtsil 2022 MM-i valikmängus Tuneesia vastu.
Rahvastiku tervise arengukava

Rahvastiku tervise arengukavasid (lühend RTA) on Eestis mitu:
Aasta terviseedendaja

Aasta tervis(e)edendaja on Eesti Terviseühenduse Ühingu välja antav auhind tähelepanuväärsele terviseedendajale.
Auhinda antakse aastast 2009.
Aasta tervisesõber

Aasta tervisesõber on Eesti Terviseühenduse Ühingu välja antav auhind tähelepanuväärsele tervishoiuga seotud inimesele.
Auhinda antakse aastast 2010.
Google Ads

Google Ads (kuni 24. juulini 2018 Google AdWords) on Google'i loodud internetipõhine reklaamiteenus, mis võimaldab tasu eest näidata reklaame Google'i teenustes. Google Ads töötab HTTP küpsiste ja reklaami tellija määratud märksõnade põhjal.
Amsterdam (LAV)

Amsterdam on linn Lõuna-Aafrika Vabariigis Mpumalanga provintsis Gert Sibande ringkonnas Mkhondo vallas.
Asula on rajatud 1868. aastal, linnaõigused sai 1881. aasta juunis. Esialgu oli linna nimi Roburnia (luuletaja Robert Burnsi auks). 5. juulil 1882 sai linn Hollandi pealinna järgi uueks nimeks Amsterdam.
Lõuna-Aafrika Vabariigi 2011. aasta rahvaloenduse andmetel oli Amsterdami elanikest mustanahalisi aafriklasi 90,43%, valgeid 7,43%, värvilisi 0,83%, India või Aasia päritolu inimesi 0,40% ja teisi 0,92%. Suulu keelt pidas emakeeleks 78,63% inimesi, afrikaani keelt 7,97%, svaasi keelt 6,22%, inglise keelt 2,10% ja viipekeelt 1,36%.
Eksperimentaalarheoloogia

Eksperimentaalarheoloogia on arheoloogia valdkond, mis otsib katseid tehes analooge arheoloogiliste esemete ja protsesside tõlgendamiseks. Eksperimentide läbiviimisel kasutatakse mitmeid meetodeid, tehnikaid, analüüse ja lähenemisviise, mis põhinevad arheoloogilisel lähtematerjalil nagu muistsed ehitised või artefaktid.
Näide Eesti eksperimentaalarheoloogiast on Rõuge muinastalu.
241 eKr

241. aasta eKr ehk "ab urbe condita" DXIII (513).
Bradfordi Eesti Kodu

Bradfordi Eesti Kodu on Suurbritannias Bradfordis tegutsev Suurbritannia eestlaste klubi. 
Klubi asutati 1955.
Sēme vald

Sēme vald (läti keeles "Sēmes pagasts") on vald Lätis Tukumsi piirkonnas. Vald piirneb sama piirkonna Pūre, Zentene, Tume, Smārde ja Engure vallaga.
Valla pindala on 145,4 km². 2016. aasta seisuga elas seal 1265 inimest. Valla keskus on Sēme küla, vallamaja asub aadressil Ezera iela 1A. Vallavanem on Silvija Rabkēviča (ka Zentene valla vallavanem).
Ajalugu.
Vald on kujunenud Brizule ("Bresilgen"), Kaive ("Kaiwen"), Rideļi ("Riddelsdorf"), Rauda ("Rauden"), Plieņi ("Plöhnen"), Svare ("Schwarren"), Vilksala ("Wilxaln") ja Sēme mõisa ("Sehmen") maadele. Maareformi ajal kuulus Sēme mõisale 862 ha maad, Brizule mõisale 905 ha, Kaive mõisale 803 ha, Rauda mõisale 418 ha ja Plieņi mõisale 367 ha. Valla tänapäevasele alale jääb veel 21 hektarit Pūre mõisa ("Puhren") maid ja 23 hektarit Cērkste mõisa ("Zerxten") maid, lisaks natuke Kārese ("Kahre") ja Lejase mõisa alasid.
1935. aastal oli Sēme valla pindala 100,02 km². 1945. aastal moodustati vallas Sēme ja Brizule külanõukogu, 1949. aastal vald likvideeriti. Hiljem liideti Sēme külanõukoguga likvideeritavad Brizule ja Vecmokase külanõukogu. 1960. aastal liideti sellega suurem osa Lazdase külanõukogust. 1968. aastal arvati kolhoosi Ļeņina ceļš maad Milzkalne külanõukogu koosseisu. 1990. aastal moodustati Sēme külanõukogust Sēme vald. 2009. aastast kuulub vald Tukumsi piirkonda. 
Loodus.
Vallas asub arvukalt väikseid järvi: Baltene pindalaga 4,3 ha, Ciemene pindalaga 4 hektarit, Ķelda pindalaga 4,6 hektarit, Koknesis pindalaga 1,3 hektarit, Līkaiņi järv pindalaga 3,9 hektarit, Mucenieki järv pindalaga 3,2 hektarit, Sēme järv pindalaga 4,6 hektarit, Sīļezers pindalaga 8,9 hektarit, Pakuļezers pindalaga 5,3 hektarit, Pilsēta järv pindalaga 13,9 hektarit ja Sēme veskijärv pindalaga 1,8 hektarit.
Vallas kasvab arvukalt nimetuid looduskaitsealuseid põlispuid.
Kaitstavad objektid.
Kultuurimälestistest on riikliku kaitse all Dārznieki muinaskalmed. Kohaliku kaitse all on Koršase talu hooned ja hiiepaik Kaive tamm, mis on ühtlasi ka looduskaitse all.
Asustus.
2011. aastal elas vallas 1136 lätlast, 77 venelast, 28 valgevenelast, 13 ukrainlast, 2 poolakat ja 21 leedulast.
Valla külad:
Ülejäänud valla elanikud elasid külade koosseisu mitte kuuluvates taludes.
Eskilstuna Eesti Kodu

Eskilstuna Eesti Kodu on Rootsis Eskilstunas aadressil Kungsvägen 12 asuv hoone, mis on kohalik Rootsi eestlaste kohtumispaik. Hoonet kasutab kõige rohkem Eskilstuna Eesti Selts.
Göteborgi Eesti Maja

Göteborgi Eesti Maja (ka Göteborgi Eesti Kodu) on Rootsis Göteborgis hoone, mis on kohalike Rootsi eestlaste kohtumispaik. Hoonet kasutab näiteks Göteborgi Eesti Selts.
Long Islandi Eesti Kodu

Long Islandi Eesti Kodu on USAs New Yorgi osariigis Long Islandil asuv hoone, mis on kohalik USA eestlaste kohtumispaik. Hoonet kasutab teiste seas Long Islandi Eesti Selts.
Sēme

Sēme on küla ("vidējciems") Lätis Tukumsi piirkonnas, Sēme valla halduskeskus. 
Sēme asub merepinnast 55 meetri kõrgusel. Külas on põhikool, rahvamaja ja raamatukogu. Küla on kujunenud endise Sēme mõisa Kulve karjamõisa ("Kulven") ja Sēme kiriku juurde. Asulas on Sēme bussipeatus.
Külas kasvavad sanglepp ümbermõõduga 4.12 meetrit ja mänd ümbermõõduga 2.84 meetrit on looduskaitse all.
Aastal 2018 oli külas 436 elanikku, aastal 2020 oli elanikke 434.
Süsteemimudel

Süsteemimudel on süsteemiteoorias süsteemi käitumise ja/või struktuuri idealiseeritud kirjeldus teises, harilikult tuttavamas süsteemis, mille toimimist peetakse esimesega analoogseks.
Süsteemimudel võib olla verbaalne, formaalkeelne, matemaatiline võrrand või võrrandite süsteem, arvutiprogramm või riistvaraline seade. 
Tehnikas kasutatakse süsteemi kirjeldamiseks tavaliselt matemaatilisi mudeleid.
Kirjandus.
Blackburn, Simon 2002. Mudel. – "Oxfordi filosoofialeksikon", 302
Gröndali Seenioride Kodu

Gröndali Seenioride Kodu (ka Eesti Seenioride Kodu) on Rootsis Stockholmis Gröndalis asuv Rootsi eestlastest pensionäride asutus. Asutuse esimees on Toivo Tagel.
Petro Šelest

Petro Šelest (ukraina keeles "Петро Юхимович Шелест", vene keeles "Пётр Ефимович Шелест" ("Pjotr Šelest"); 1. veebruar/14. veebruar 1908 Harkovi kubermang – 22. jaanuar 1996 Moskva) oli Ukraina NSV ja Nõukogude Liidu partei- ja riigitegelane. Ta oli aastatel 1963–1972 Ukraina KP Keskkomitee I sekretär, aastatel 1964–1973 oli ta Nõukogude Liidu Kommunistliku Partei Keskkomitee Poliitbüroo liige.
Ta sündis aastal 1908 Harkovi kubermangus Zmijievi maakonnas Andrijivka alevis (praeguse haldusjaotuse järgi Harkivi oblastis Balaklija rajoonis). Tema isa oli kehviktalupoeg, nelja Georgi risti kavaler.
Isiklikku.
Tema poeg Vitali Šelest (1940–2020) oli ukraina füüsik.
Jeffrey Schlupp

Jeffrey Schlupp (sündinud 23. detsembril 1992 Hamburgis) on Saksamaal sündinud Ghana jalgpallur. Ta mängib vasakkaitsjana Premier League'i klubis Crystal Palace ja Ghana jalgpallikoondises.
Ta alustas karjääri Leicester Citys, mille noorteakadeemiaga liitus 2005. aastal. Enne seda, kui ta Leicester City põhimeeskonnas debüüdi tegi, mängis ta hooaja 2010–11 laenule Inglismaa kolmanda liiga klubis Brentford, lüües üheksa mänguga koguni kuus väravat. Debüüdi Leicester City meeskonnas tegi ta 9. augustil 2011 liigakarika mängus Rotherham Unitedi vastu, tehes selles mängus kübaratriki. Inglismaa esiliigas tegi ta debüüdi 13. augustil mängus Readingu vastu. Esimese värava lõi ta liigas 1. oktoobril mängus Derby County vastu. Hooajal 2013–14 võideti Inglismaa esiliiga ja tõusti Premier League'isse. Inglismaa kõrgliigas tegi ta debüüdi 16. augustil 2014 mängus Evertoni vastu. Esimese värava lõi ta liigas 4. oktoobril mängus Burnley vastu. Schlupp valiti hooaja lõpuks Leicester City hooaja parimaks noormängijaks ja mängijate poolt parimaks mängijaks. Hooajal 2015–16 tuli ta Leicester Cityga Premier League'i meistriks. Ainsa värava lõi ta sel hooajal liigas 4. oktoobril mängus Norwich City vastu.
2017. aasta jaanuaris liitus ta Crystal Palace'iga. Arvatav üleminekusumma oli 12 miljonit naelsterlingit.
Debüüdi Ghana jalgpallikoondises tegi ta 15. novembril 2014 mängus Gaboni vastu. Koondisekarjääri esimese värava lõi ta 14. juunil 2015 Aafrika rahvaste karikavõistluste valikmängus Mauritiuse vastu.
Gild (ansambel)

Gild oli Eesti ansambel, mille eesotsas oli Igor Garšnek.
Avatud toimik (ansambel)

Avatud toimik oli Eesti punkansambel.
Hark (ansambel)

Hark on Tartus tegutsev Eesti punkansambel.
Ansambel asutati 1998.
Hot Kommunist

Hot Kommunist on Eesti džäss-punk-progeansambel. 
Ansamblil ilmus 2015. aastal esimene kauamängiv "21. sajandi kodu", mille ilmumine 2001. aastal oli stuudiomaterjali hävimise tõttu edasi lükkunud. 2019. aasta mais ilmus nelja looga EP "Ära määri meie käsi oma verega". 
Pärast esikalbumi ilmumist 2015. aastal lahkus kitarrist Lauri Leis ja tema asemele asus Mikko Nissinen.
IQ Negative

IQ Negative on Haapsalus tegutsev Eesti punkansambel, mis on asutatud 1996. aastal.
S.J.K.

S.J.K. on Tõrvas tegutsev Eesti punkansambel.
Ansambel asutati 1995.
Square (ansambel)

Square on Pärnu-Jaagupis tegutsev Eesti rokkansambel.
Ansambel asutati 1994
Heliotroop (ansambel)

Heliotroop on Eesti ansambel.
Piret Räni

Piret Räni (sündinud 13. aprillil 1974) on eesti lastekirjanik ja kunstnik.
Piret Räni on lõpetanud 1998. aastal Eesti Kunstiakadeemia stsenograafia erialal ning on loonud arvukalt lavakujundusi Eesti teatrites. 
2002. aastal kaitses ta Eesti Kunstiakadeemias vabade kunstide magistritöö.
1994. aastast tegutseb kunstnikuna, viljeldes eeskätt kontseptuaalset lavastusfotograafiat ja graafikat. 
Aastatel 1994–1997 oli ta Eesti Kunstiakadeemia üliõpilaste kunstirühmituse [mobil]galerii liige ja kuraator. [mobil]galerii põhisuund oli leidmaterjalidest installatsioonide ja fotolavastuste esitamine linnaruumis või tavatutel pindadel, näiteks tühjades majades, ning ootamatus kontekstis. 
Aastatel 1998–2002 oli ta ökofeministliku kunstirühmituse Naiskunstnike Laulu- ja Mänguselts Puhas Rõõm ning ühiskonnakriitilise fotokunstigrupeeringu Infotankistid eestvedaja.
Piret Räni on illustreerinud ja kujundanud raamatuid, CD-ümbriseid, teinud kaanepilte ning sarjade kujundusi ning joonistanud ka karikatuure. Tema seeria "Näitleja. Minu isa" (1996–2005) kuulub Tartu Kunstimuuseumi kogusse.
2014. aastast on Piret Räni Tallinna Ülikooli turundus- ja kommunikatsiooniosakonna kujundaja ning fotograaf.
Poliitiline tegevus.
Aastatel 2018–2020 kuulus ta Elurikkuse Erakonda. 2020. aasta jaanuaris astus erakonda Eestimaa Rohelised.
Ta kandideeris 2023. aasta valimistel Riigikokku, kogus valimisringkonnas nr 8 (Järva- ja Viljandimaa) 174 häält ning ei osutunud valituks.
Looming.
Lavastuste kujundused.
[Allikad: lavakas.ee/tmm]
6 kolonn

6 kolonn oli Eesti punkansambel.
Ansambel tegutses 1986–1989 Tartus.
Svani keel

Svani keel on ligikaudu 14 000 kõnelejaga kartveli ehk Lõuna-Kaukaasia keel. See on lähedane gruusia keele sugulaskeel. Kasutatakse lisamärkidega gruusia kirja.
UNESCO hinnangul on svani keel selgelt ohustatud keel.
Svani keel jaguneb kaheks murdeks: ülem- ja alamsvani murdeks.
Richard Lewis

Richard Philip Lewis (29. juuni 1947 New York, Brooklyn – 28. veebruar 2024 Los Angeles) oli Ameerika Ühendriikide näitleja ja koomik.
Ta sai tuntuks 1980. aastatel "standup"-koomikuna, hiljem ka filmi- ja teleseriaalinäitlejana. 
Lewis sündis juudi peres. Tema ema oli samuti näitleja ning juba lapsena meeldis Richardile teha selliseid nalju, mis viisid tema õpetajad sageli endast välja. 
Komöödiates hakkas ta esinema 1970. aastatel.
Lewis on õppinud Ohio osariigi ülikoolis. 
USA kaabeltelevisoonikanali Comedy Central kõigi aegade suurimate "standup"-koomikute edetabelis on ta 45. kohal.
Aprillis 2023 teatas ta, et kaks aastat varem oli tal diagnoositud Parkinsoni tõbi. Lewis suri oma kodus Los Angeleses südameseiskumise tagajärjel.
Aromuunid

Aromuunid (omakeelne nimetus "rrãmãnj" või "armãnj") on Balkani maade vähemuslik põlisrahvus, kes räägib romaani keelte hulka kuuluvat rumeenia keelega lähedast aromuuni keelt ehk makedooniarumeenia keelt. 
Tänapäeval elavad nende järeltulijad põhiliselt nii Dobrudža (Ida-Rumeenia) kui ka Kesk- ja Põhja-Kreeka ning vähem Lõuna- ja Kesk-Albaania, Makedoonia, Kosovo ja Edela-Bulgaaria asualadel.
Nišiturism

Nišiturism on turism, mis on seotud kindla valdkonna või teemaga. Maailmaturismi tulevik on seotud nišiturismi arendamisega, mis kuulub reisituru kitsasse segmenti. Kõik ekskursioonid on pühendatud nende individuaalsetele kontseptsioonidele.
Spetsiaalse turismi liikidest, mis on tekkinud või on juba populaarsust kogunud, on järgmised: fotograafiline, kinoturism (kohtades, kus tehti populaarseid filme), retroturism, geoturism, transporditurism, gastronoomiline, genealoogiline turism jne. Iga hobi võib moodustada spetsialiseeritud reisimise aluse, luua nõudlust turismiturul ja seega hõivata niši (arheoloogiline, botaaniline, veini, golfiturism, lindude või liblikate vaatamine looduslikudes elupaikades jne).
Selline turism on üsna uus ja iga päev kuvatakse üha enam nišiturismi mõisteid ja tüüpe, kuna inimesed on huvitatud erinevatest teemadest.
Nišiturism kuulub üks kiiremini kasvavaid valdkondi turismisektoris. See turism pakub integreeritud pilti eriala / nišiturismist üldiselt, võttes arvesse nii "makro" kui ka "mikro" niši. Sellel on ulatuslik teoreetiline taust ja arutatakse rahvusvahelisel tasandil vastu võetud algatusi, poliitikaid ja strateegiaid.
Nišiturismi kogemuste tüübid.
Eeldatakse, et nišiturism koosneb neljast peamist tüüpi kogemustest:
Nišiturismis kaasanud kliendid soovivad rohkem õppida, parandada oma arusaamist ja end väljendada. Nad ootavad kõrget teenindustaset ja individuaalset tähelepanu. Paljud soovivad keskkonnasõbralikul viisil reisida ja neil on autentsed kogemused: kultuuriline, sotsiaalne või keskkond, kus neil on positiivne suhtlemine vastuvõtva kogukonnaga.
Huvipakkuvate ekskursioonide valik on tohutu. See võib olla ekskursioonid naistele, kes eelistavad reisida üksi, romantiline jalgrattasõit Prantsusmaa veinipiirkondades või isegi puhkus koos lastega ja vaalavaatlus Antarktikas.
Nišiturismi liigid.
Eriti huvipakkuv võib olla ühekordne huvi (nt safari, ratsutamine või sukeldumine) või alaline huvi (nt vaimne turism). Mõned nišitooted on järgmised:
Nišiturism: kasu ja riske.
Riiklik turismistrateegia on valitsuse poliitika, mis julgustab turismi, mis riigile kasu toob. Nišiturismi edendavad sageli riiklikud turismistrateegiad, kuna seda peetakse jätkusuutlikumaks turismi arendamiseks:
Seega tõenäoliselt säilitatakse atraktiivsus (nt arhitektuur, kohalik kultuur, vihmamets jne), sest see on riigi jaoks majanduslikult ja sotsiaalselt väärtuslik. See tähendab, et looduskaitse jõupingutused on edukamad ja turism on jätkusuutlikum.
Kuid nišiturismi tuleks hoolikalt valida. Selle põhjuseks on mitmed negatiivsed tegurid:
Globaalne mõjuvaldkond.
Paljudes niši turismisihtkohtades on suhteliselt vähene osalus inimese kohta. Riigis ei ole piisavalt inimesi, kes muudaksid turismitegevust ettevõtjatele kasulikuks. Seetõttu peavad nad jõudma globaalsesse vaatajaskonda, et pakkuda piisavalt külastajaid elujõuliseks turismisihtkohaks. Seda nimetatakse ülemaailmseks mõjuvaldkonnaks.
Tugirada

Tugirada on orienteerumisrada, kus nii maastikule kui ka kaardile on märgitud tähistus, mis abistab orienteerujat orienteerumissooritusel ja kõik kontrollpunktid asuvad tähistuse läheduses. Tugirada on lastele sobiv üleminek nöörirajalt suundorienteerumisrajale.
Helen Maroulis

Helen Louise Maroulis (sündinud 19. septembril 1991) on kreeka päritolu Ameerika Ühendriikide vabamaadleja, kes võistleb naiste 55 kg ja 53 kg kaaluklassides. 
Ta võitis kuldmedalid maadluse maailmameistrivõistlustel 2015. aastal Las Vegases USAs ja 2011. aastal Pan-Ameerika mängudel Guadalajaras Mehhikos. 2016. aasta suveolümpiamängudel Rio de Janeiros Brasiilias sai temast esimene USA olümpiavõitja naiste vabamaadluses.
Elulugu.
Tema vanavanemad emigreerusid USA-sse Kreekast Kalamose saarelt 1960. aastatel. Maroulis sündis Marylandi osariigis Rockville'is Paula ja Yiannis ("John") Maroulise lapsena. Tema isa on kreeklane. Ta õppis kolm aastat Magruderi keskkoolis, kus temast sai esimesel õppeaastal esimene naismaadleja, kes tuli Marylandi üleosariigilistel maadlusvõistlustel auhinnalisele kohale ning pälvis ka kõige väljapaistvama maadleja tiitli turniiril, kus võitis vanemat poissi, kes oli pälvinud sama tiitli aasta varem. Koolipõlves sai ta maadlejana 99 matšivõitu.
Seejärel siirdus ta algul Marquette Keskkooli Marquette'is Michigani osariigis, siis liitus Missouri Baptisti Ülikooli maadlusnaiskonnaga Saint Louises Missouri osariigis ning lõpuks võistles ta Simon Fraseri Ülikooli naiskonnas Burnabys Briti Columbias Kanadas.
Praeguseks treenib ta USA Olümpiahariduskeskuses (U.S. Olympic Education Center) Põhja-Michigani Ülikoolis (Northern Michigan University).
Rio de Janeiro 2016.
2016. aasta olümpiamängudel Rio de Janeiros seljatas ta Saori Yoshida 4:1 ja võitis kuldmedali. Yoshida oli kõigi aegade auhinnatuim naismaadleja, kes oli võitnud olümpiakullad 2004, 2008 ja 2012). See oli USA esimene olümpiakuld naiste maadluses. Maroulise sõnul oli tema edu taga suuresti tema treener Valentin Kalika.
Maailmameistrivõistlused 2017.
Maroulis võitis kuldmedali, seljatades 58 kg finaalis olümpiapronks Marwa Amri Tuneesiast 11-0.
Maailmameistrivõistlused 2018.
Maroulis sai esimeses raundis lüüa Altona Kolesnikult Aserbaidžaanist. Kaotuse põhjuseks on peetud rasket peapõrutust, mille Maroulis sai turniiril 2018. aasta jaanuaris.
ISCC-NBS-i värvide tähistamise süsteemi värvuste loend

Kokku on nimetusi ISCC-BNS-i süsteemis 267. Iga nimetus tähistab 1–4 värvinäidist Munselli värvikaardil. Mõned seaduspärasused:
Punakasoranžid.
 
Oranžid.
 
Oranžkollased.
 
Purpurlillad.
 
Lillakaspunased.
 
Akromaatilised värvused.
Jane Snaith

Jane Snaith (sündinud 5. juulil 1969) on MTÜ Igale Lapsele Pere eestvedaja ning mitme erialase raamatu tõlkija ja toimetaja.
Haridus.
Jane Snaith õppis aastatel 1989–1992 Tartu Ülikoolis geograafiat ja Tallinna Tehnikaülikoolis majandust. 2013. aastal lõpetas ta Tallinna Tehnikaülikooli avaliku halduse erialal. 2018. aastal alustas ta õpinguid Tallinna Ülikooli sotsiaalpedagoogika ja lastekaitse magistriõppes.
Täiendõpe.
Täiendõppena on ta läbinud Tartu Ülikooli ärijuhtimise kursuse. Lisaks on ta osalenud e-õppe kursustel nii nõustamise ja psühhoteraapia kui ka eneseanalüüsi valdkonnas ning tegutsenud koolitajana. 
Töö.
Jane Snaith töötas algul erasektoris ja puutus lastekodudes elavate lastega kokku vabatahtlikuna tegutsedes. 2012. aastal sai temast vanemliku hooleta jäänud lapsi kasvatavate perede eestkoste- ja tugiorganisatsiooni MTÜ Igale Lapsele Pere vabatahtlik eestvedaja, ühingu juhatuse liige ja tugirühmade arenguprogrammi juhendaja.
Poliitiline tegevus.
2009. ja 2013. aasta kohaliku omavalitsuse volikogude valimistel kandideeris ta Reformierakonna nimekirjas Harku valla volikokku ning sai vastavalt 61 ja 22 häält. Jane Snaith oli üks Rahva Ühtsuse Erakonna juhtfiguure, erakonna volikogu esimees. 2017. aasta kohaliku omavalitsuse volikogude valimistel kandideeris ta valimisliidu MEIE Tallinn nimekirjas ja sai 24 häält. 2019. aasta Riigikogu valimistel sai ta Eesti Vabaerakonna nimekirja esinumbrina Ida-Virumaal 50 häält.
Tunnustus.
Jane Snaithi on tunnustatud vabatahtliku töö eest:
Isiklikku.
Jane Snaith on pärit Valgast. Peres kasvab neli last, kellest kaks on kasulapsed.
Jason Marsden

Jason Christopher Marsden (sündinud 3. jaanuaril, 1975 Providenceis Rhode Islands) on Ameerika Ühendriikide näitleja.
Welled

Welled on ansambel, mis asutati 1964. aastal Järvakandis.
Ansambli on liikmed olnud näiteks Tauno Vahter, Riho Sibul, Ardo Juhkov jpt. 
2014. aastal tähistas ansambel Järvakandis oma 50. tegevusaastat.
Revali Merekool

Revali Merekool on Eesti eramerekool, mille põhitegevus on merenduslik ja mereohutusalane täiendusõpe. On Eesti suurim eraalgatuslik merendusõppeasutus.
Ajalugu.
Kool on asutatud 1989. aastal. 
Koolis on korraldanud enam kui veerandsaja aasta jooksul üle 100 000 koolituskursuse rohkem kui 22 000 inimesele. Koolitatud on muuhulgas inimesi Skandinaaviast, teistest Euroopa riikidest ning isegi Austraaliast, Kanadast ja Filipiinidelt.
Tegevus.
Revali Merekool annab merendus- ja mereohutusalast koolitust väikelaevnikele, vabatahtlikele merepäästjatele, jõustruktuuridele, laevandusettevõtetele ja meremeestele. 
Põhivaldkonnad on merendus, lennundusohutus, avamere- ja tuuleenergeetika ning hobid, vaba aeg ja sukeldumine.
OPITO (Offshore Petroleum Industry Training Organization) tunnistus võimaldab pakkuda spetsiifilist ja standardile vastavat ohutuskoolitust kogu regioonis, sealhulgas Läti, Soome, Rootsi, Poola, Leedu ja Venemaa ettevõtetele. 
Kooli õppehoone asub Tallinnas Paljassaare teel ja eraldi õppekompleks Pirita sadamas.
Corcovado

Corcovado (portugali keeles "küürakas") on mägi Brasiilias Rio de Janeiros.
Mäe tipus asub 1931. aastal valminud 39,6 meetri kõrgune Lunastaja Kristuse kuju.
Louwna

Louwna on asula Lõuna-Aafrika Vabariigis Loodeprovintsis Dr Ruth Segomotsi Mompati ringkonnas Kagisano-Molopo vallas.
Lõuna-Aafrika Vabariigi 2011. aasta rahvaloenduse andmetel oli Louwna elanikest mustanahalisi aafriklasi 80,66%, valgeid 15,41%, värvilisi 2,95% ja teisi 0,98%. Tsvana keelt pidas emakeeleks 81,31% inimesi, afrikaani keelt 14,43% ja inglise keelt 2,62%.
Jaunsāti vald

Jaunsāti vald (läti keeles "Jaunsātu pagasts") on vald Lätis Tukumsi piirkonnas. Vald piirneb sama piirkonna Irlava, Pūre, Tume, Kandava ja Zemīte vallaga.
Valla pindala on 95,1 km². 2016. aasta seisuga elas seal 982 inimest. Valla keskus on Abavnieki küla. Vallavanem on Santa Heimane (ühine Pūre vallaga).
Ajalugu.
Vald on kujunenud Abava mõisa ("Abaushof"), Jaunsāti mõisa ("Neu-Sahten"), Vecsāti mõisa ("Alt-Sahten") ja Kukšase mõisa ("Kukschen") maadele.
Aastal 1945 moodustati Grenči vallas Abava külanõukogu, vald ise likvideeriti aga aastal 1949. Aastal 1960 liideti Abava külanõukoguga Tume külanõukogu kolhoosi Pumpurs maad. Aastal 1965 liideti sellega Zemīte külanõukogu kolhoosi Zaļā zeme territoorium, ent kolhoosi Druva maad liideti Irlava külanõukoguga. Aastal 1968 nimetati Abava külanõukogu ümber Jaunsāti külanõukoguks. Aastani 1975 oli külanõukogu keskuseks Vecsāti. Aastal 1975 liideti külanõukoguga osa Aizdzire külanõukogu territooriumist. Aastal 1990 moodustati külanõukogust vald. 2009. aastast kuulub vald Tukumsi piirkonda. 
Loodus.
Suurimaks jõeks on Abava jõgi. Looduskaitse all on Kīši hiidmänd ja veel viis nimetut põlispuud.
Kaitstavad objektid.
Kultuurimälestistest on riikliku kaitse all Kukšase mõisa hoonetekompleks, park ja häärber, Vecsāti linnus ja asulakoht. 
Asustus.
Aastal 2011 elas vallas 890 lätlast, 74 venelast, 21 valgevenelast, 11 ukrainlast, 10 poolakat ja 7 leedulast.
Valla külad on:
Ülejäänud valla elanikud elasid külade koosseisu mitte kuuluvates taludes.
Ignati Kratškovski

Ignati Julianovitš Kratškovski (vene keeles Игнатий Юлианович Крачковский; 16. märts (vkj 4. märts) 1883 Vilno, Vilno kubermang — 24. jaanuar 1951 Leningrad) oli Venemaa ja Nõukogude Liidu arabist, 1921. aastast Venemaa Teaduste Akadeemia (1925. aastast NSV Liidu Teaduste Akadeemia) akadeemik.
Ignati Kratškovski ilmutas juba lapseeas huvi idamaade kultuuride vastu ja õppis iseseisvalt idamaade keeli. Ta õppis aastatel 1901–1905 Peterburi ülikooli idamaade keelte teaduskonnas ja lõpetas seal araabia-pärsia-türgi-tatari keele kursuse. Ta pälvis kuldmedali üliõpilastöö "Kaliif al-Mehdi valitsemine araabia allikate alusel" eest.
Alates 1910. aastast oli ta Peterburi (Leningradi) ülikooli orientalistika teaduskonna eradotsent (1918. aastast professor) araabia luule, araabia kristliku kirjanduse ja araablaste tänapäeva kirjanduse valdkonnas.
Kratškovski oli vene arabistika koolkonna loojaid. Üle 450 teadusliku töö autor.
Ignati Kratškovski on tuntud koraani vene keelde tõlkijana. Ta oli "1001 öö" esimese täieliku venekeelse väljaande toimetaja. Tema 1945. aastal avaldatud mälestusteraamatu "Araabia käsikirjade kohal" ("Над арабскими рукописями") eest anti talle Stalini preemia (1951). Töö "Araablaste geograafilise kirjanduse ajalugu" ("История географической литературы у арабов") kirjastas Araabia Liiga 1963. aastal.
Abavnieki

Abavnieki (nõukogude perioodil Jaunsāti) on küla ("vidējciems") Lätis Tukumsi piirkonnas, Jaunsāti valla halduskeskus. Küla asub merepinnast 55 meetri kõrgusel Abava jõe kaldal, asudes piirkonna keskusest Tukumsist 16 ja Riiast 78 kilomeetri kaugusel. Abavniekis asuvad rahvamaja, raamatukogu ja postkontor. Külla jääb Abavnieki bussipeatus..
Abavnieki rajati nõukogude perioodil endise Jaunsāti kirikumõisa juurde. Aastal 1975 sai sellest Jaunsāti külanõukogu halduskeskus (varem oli külanõukogu keskuseks Vecsāti) ja kolhoosi Draudzība keskasula.
Aastal 2018 oli külas 157 elanikku, aastal 2020 oli elanikke 151.
Jaunsāti

Jaunsāti on küla ("mazciems") Lätis Tukumsi piirkonnas Jaunsāti vallas. 
Küla asub Abava jõe kaldal, asudes valla keskusest Abavniekist 2,8, piirkonna keskusest Tukumsist 15,6 ja Riiast 81 kilomeetri kaugusel. 
Küla kujunes endise Jaunsāti mõisa ("Neu-Sahten") keskuse juurde. Külas asub Jaunsāti bussipeatus..
Vecsāti

Vecsāti on küla ("mazciems") Lätis Tukumsi piirkonnas Jaunsāti vallas. Küla asub Abava jõe kaldal, asudes valla keskusest Abavniekist 6,4, piirkonna keskusest Tukumsist 16,4 ja Riiast 81,8 kilomeetri kaugusel. Küla kujunes endise Vecsāti mõisa ("Alt-Sahten") keskuse juurde. Kuni aastani 1975 oli see Jaunsāti külanõukogu halduskeskuseks.